
Kasutusloa väljastamine

1. ASJAOLUD JA MENETLUSE KÄIK

25.03.2015 läbivaatamiseks laekus Pimeaia tn1 ja Pimeaed kinnistule püstitatud ajutise varikatuse kasutusloa taotlus (linnavalitsuse dokumendiregistris nr 2748) koos ehitamise tehniliste dokumentidega.

Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt 07.04.2015 on teostatud ehitusseaduse kohane ehitise ülevaatus. Ülevaatusel on tehtud kindlaks, et püstitatud varikatus vastab ehitusprojektis toodud lahendusele. Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et teostatud ehitustööd vastavad nõuetele ning kasutusloa väljastamiseks takistusi ei ole.

2.   ÕIGUSLIKUD ALUSED

2.1. Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2. Ehitusseadus § 151 kohaselt ajutine ehitis on piiratud ajavahemikuks, kuid mitte kauemaks kui viieks aastaks ehitatud ehitis. Ajutise ehitise ehitamise korral määrab kohalik omavalitsus ehitise kasutamise aja kirjalikus nõusolekus või ehitusloas ja kasutusloas.

2.3. Ehitusseaduse §40 lõige 3 kohaselt tuleb ajutine ehitis lammutada või muul viisil likvideerida kohaliku omavalitsuse määratud tähtpäevaks.

2.4. Narva linna ehitusmäärus § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS

3.1.Väljastada Pimeaia tn 1a, Pimeaed püstitatud ajutisele varikatusele  kasutusluba tähtajaga kuni 13.04.2020:

3.2.Kohustada Pimeaia tn 1a, Pimeaed ajutise varikatuse omaniku lammutada või muul viisil likvideerida hiljemalt 27.04.2020
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

